Verstappen gestraf ná botsing met Hamilton | Maroela Media
Max Verstappen is met drie posisies op die wegspringrooster vir die komende Russiese Grand Prix gestraf.
Daar is bevind dat Verstappen "hoofsaaklik die skuld dra" vir Sondag se ongeluk met Lewis Hamilton tydens die Italiaanse Grand Prix.
Hamilton het die kuipe besoek en hom toe langs Verstappen op die baan aangesluit. Verstappen het die Brit probeer verbysteek waarna die agterwiel van sy renmotor kontak met Hamilton se Mercedes gemaak het. Verstappen se regteragterband het Hamilton se kop rakelings gemis en al twee renjaers se wedren was verby.
"Ek voel baie gelukkig vandag," het Hamilton ná die ongeluk gesê. "Dank God vir die 'halo' (veiligheidsraam of -krans) wat my en my nek gered het.
"Ek is so dankbaar dat ek steeds hier is. Ek voel ongelooflik geseënd dat iemand vandag oor my gewaak het. Ek dink nie ek is al ooit deur 'n motor op die kop getref nie en dit was nogal 'n groot skok vir my," het Hamilton gesê.
"Ons waag risiko's, en dit is slegs wanneer 'n mens so iets ervaar dat jy die werklike skok kry van hoe jy na die lewe kyk en hoe broos ons almal is."
Toto Wolff, hoof van die Mercedes-span, het in reaksie gesê: "Die kampioenskap was tot nou toe baie pret, maar ons het gesien hoe die 'halo' vandag Lewis se lewe gered het. Ons wil nie sien dat iemand ernstig beseer word nie."
'n Omgekrapte Verstappen het ná die ongeluk uit sy motor geklim en, sonder om links of regs te kyk, na sy span gestap.
Groot ongeluk, maar verstaan nie die ongeluk versus wat Hamilton gedoen het nie- Verstappen word baie swaar gestraf. As iemand my kan verduidelik, Met altwee se ongelukke in gedagte.
Een woord… Belaglik!
Is die reel nie dat daar 'n motor breedte tussen hulle in drai moet wees nie? Wie was binne en wie was buite?
Mercedes het seker meer invloed as Red Bull. Dit is seker ook hoekom Hamilton nie op Silverstone gestraf is nie.
Ek is verstom oor die "magdom" kennis wat hier by die kommentaar uitkom. Hamilton is gestraf. 10 sekondes is 'n meduim straf volgens F1 reëls. 3 plekke straf is lig in F1 terme.